ხაბიბ ნურმაგომედოვი
ხაბიბ აბდულმანაპის ძე ნურმაგომედოვი (რუს. Хабиб Абдулманапович Нурмагомедов; ხუნძ. ХIабиб ГӀабдулманапил НурмухӀамадов; დ. 20 სექტემბერი, 1988) — რუსი ვეტერანი შერეული საბრძოლო ხელოვნების მებრძოლი. მან იასპარეზა აბსოლუტური საბრძოლო ჩემპიონატის (UFC) მსუბუქ წონაში, სადაც ის იყო UFC-ის ყველაზე ხანგრძლივად ჩემპიონი მსუბუქი წონაში, 2018 წლის აპრილიდან 2021 წლის მარტამდე. ორგზის საბრძოლო სამბოს მსოფლიო ჩემპიონი ნურმაგომედოვი სამბოს, ძიუდოსა და ჭიდაობის დისციპლინებს ფლობს. ნურმაგომედოვი კარიერის დასრულების მომენტში აბსოლუტური საბრძოლო ჩემპიონატის, UFC-ის მამაკაცთა რეიტინგში #1 ადგილზე იყო., 2021 წლის მარტამდე. „Fight Matrix“ მას მსუბუქი წონის ყველა დროის #1 ნომრად ასახელებს. რუსეთის, დაღესტნის რესპუბლიკიდან, ნურმაგომედოვი არის პირველი მუსლიმი რომელმაც აბსოლუტური საბრძოლო ჩემპიონატის ტიტული მოიგო. სოციალურ ქსელ Instagram-ზე რუსებს შორის მას ყველაზე მეტი მიმდევარი ჰყავს, 2021 წლის ოქტომბრის მონაცემებით მათი რიცხვი 31 მილიონს აღწევს. ის ასევე არის შერეული საბრძოლო ხელოვნების (MMA) პრომოუტერი, რომელიც ცნობილია Eagle Fighting Championship (EFC) პროპაგანდით. 2021 წელს მან ხელი მოაწერა კონტრაქტს საფეხბურთო კლუბ „ლეგიონ დინამოსთან“.